cyanic-selkie/wikianc huggingface dataset:
คณะกรรมการจัดการแข่งขันกีฬาโอลิมปิกและพาราลิมปิกแห่งปารีส 2024
คณะกรรมการจัดการแข่งขันกีฬาโอลิมปิกและพาราลิมปิกแห่งปารีส 2024 (Paris Organizing Committee for the 2024 Olympic and Paralympic Games, COJOP2024; Comité d'Organisation des Jeux Olympiques et Paralympiques de Paris 2024) เป็นคณะกรรมการจัดการแข่งโอลิมปิกฤดูร้อน 2024 และพาราลิมปิกฤดูร้อน 2024 ซึ่งมีกำหนดจะจัดขึ้นที่กรุงปารีส ประเทศฝรั่งเศส โทนี เอสตังเกต์ ทำหน้าที่เป็นประธานคณะกรรมการ เอเตียน โธบัวส์ ดำรงตำแหน่งผู้อำนวยการทั่วไป คณะกรรมการก่อตั้งขึ้นเมื่อวันที่ 18 มกราคม พ.ศ. 2561
คณะกรรมการมีข้อตกลงกับคณะกรรมการ TOCOG2020 ของโอลิมปิกฤดูร้อน 2020 และพาราลิมปิกเพื่อแบ่งปันความรู้และความเชี่ยวชาญ คณะกรรมการยังมีข้อตกลงกับคณะกรรมการจัดการแข่งขันกีฬาโอลิมปิกฤดูหนาวและพาราลิมปิกฤดูหนาว 2026 เพื่อแบ่งปันความรู้และทรัพยากรตลอดจนการสื่อสารและการสนับสนุนร่วมกัน
ยกน้ำหนักชิงแชมป์โลก
ยกน้ำหนักชิงแชมป์โลก (World Weightlifting Championships) เป็นการแข่งขันกีฬายกน้ำหนักที่จัดโดยสหพันธ์ยกน้ำหนักระหว่างประเทศ (IWF) การแข่งขันครั้งแรกที่จัดขึ้นในเดือนมีนาคม พ.ศ. 2434 ชนะโดยเอ็ดเวิร์ด ลอว์เรนซ์ เลวีแห่งอังกฤษ
เหตุฝูงชนเบียดกันจนเสียชีวิตในอีแทว็อน พ.ศ. 2565
การเผชิญเหตุครั้งแรกและการปฏิบัติการฉุกเฉิน
เมื่อการกู้ชีพด้วยการทำซีพีอาร์ไม่สำเร็จ ร่างถูกวางบนถนนโดยเจ้าหน้าที่กู้ภัยและตำรวจและคลุมด้วยผ้าห่มและเสื้อผ้าจากการเสียชีวิตจำนวนมาก ร่างเหยื่อบางคนถูกเคลื่อนย้ายออกไปด้วยรถพยาบาล
นกมาเลา
การกระจายและถิ่นที่อยู่
บนเกาะนีอูอาโฟโออู จำนวนประชากรของมนุษย์ที่น้อยและความห่างไกลของถิ่นที่อยู่ทำให้ยังสามารถดำรงสายพันธุ์อยู่ต่อไปได้ รังของนกได้รับการควบคุมอย่างระมัดระวังโดยผู้นำท้องถิ่น นกมาเลาจึงเป็นเมกะโพดที่เหลือรอดจากการเข้ามาของมนุษย์ในพอลินีเชียตะวันตก ถิ่นที่อยู่ตามธรรมชาติของนกคือป่าที่ต่ำเขตร้อนชื้น โดยบนเกาะนีอูอาโฟโออูจะพบนกชนิดนี้ได้ในบริเวณกลางแอ่งยุบปากปล่อง นกมาเลาเหมือนนกเมกะโพดชนิดอื่นที่ไม่ฟักไข่โดยการนั่งลงบนไข่ แต่จะใช้วิธีการฝังไข่ในดินและทรายภูเขาไฟที่อุ่น เพื่อให้ไข่เกิดการพัฒนาเป็นตัวขึ้น หากเป็นถิ่นที่อยู่เดิมที่เคยพบการกระจายตัวแต่ไม่มีภูเขาไฟ คาดว่านกชนิดนี้น่าจะก่อเนินดินด้วยพืชผักเน่าเปื่อย แล่วฝังไข่ไว้ในนั้น เมื่อลูกนกฟักตัวออกจากไข่จะมีความสามารถในการบินได้ทันที
สมโภชน์ อาหุนัย
สมโภชน์ อาหุนัย เกิดเมื่อวันที่ 17 กรกฎาคม พ.ศ. 2510 เป็นประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) จากข้อมูลนิตยสาร ฟอบส์ ฉบับประเทศไทย พ.ศ. 2565 สมโภชน์ติดอยู่ในรายชื่อมหาเศรษฐีที่รวยที่สุดในประเทศไทยอันดับที่ 6 โดยมีมูลค่าทรัพย์สิน 3.9 พันล้านดอลลาร์ หรือ 1.37 แสนล้านบาท
อีซิม
เมื่อติดตั้งชุดคำสั่งของโปรไฟล์ผู้ให้บริการที่รองรับเทคโนโลยี eSIM บน eUICC แล้วโปรไฟล์ที่ติดตั้งผ่านการ Download OTA (ผ่าน wi-fi, อุปกรณ์อื่นที่กระจายสัญญาณอินเตอร์เน็ตบนโครงข่าย GSM/CDMA) มาให้ได้ก็จะสามารถติดตั้งชุดคำสั่งโปรไฟล์อนุมัติเชื่อมต่อกับสัญญาณเครือข่ายโทรศัพท์ที่ต้องการได้ซึ่งมีคุณสมบัติเหมือนการใส่การ์ดซิมจริงทุกประการ มาพร้อมด้วย ICCID ที่ไม่ซ้ำกันและแอคเซสคีย์ เพื่อเข้ารหัสเครือข่ายเพื่อตรวจสอบบุคคลและสิทธิการใช้งานที่มีโดยผู้ให้บริการ
ดันเจียนซีจ II: โบรเคนเวิลด์
ส่วนที่ 1
เกมนี้เริ่มในด่านหน้านางไม้ทางใต้ของอาแมนลูซึ่งมีจอมเวทอันธพาลจำนวนมากที่กินสินบนจากดาร์กวิซเซิร์ด โดยได้ปรากฏตัวและกำลังโจมตีประชากรในท้องถิ่น นอกจากนี้ สิ่งมีชีวิตแปลก ๆ ที่รู้จักกันในนาม "สิ่งมีชีวิตผูกพัน" เริ่มปรากฏขึ้นเป็นจำนวนมากในป่าใกล้เคียง โดยสิ่งมีชีวิตผูกพันที่เป็นศัตรูนั้นสามารถระบุได้ว่าเหมือนสิ่งมีชีวิตที่มีถิ่นกำเนิดในป่า แล้วผู้เล่นถูกขอให้ผู้ลี้ภัยค้นหาและช่วยแคนเรด ผู้เป็นพี่ชายของเขาซึ่งเป็นจอมเวทอันธพาล กระทั่งผู้เล่นสามารถค้นหาแคนเรดได้ ทว่าถูกบังคับให้สังหารเขา กลุ่มนางไม้สายลาดตระเวนได้ปรากฏตัวในที่เกิดเหตุและรวบรวมเศษเวทมนตร์ของแคนเรด ซึ่งนางไม้สายลาดตระเวนไม่ค่อยพอใจกับการแทรกแซงของผู้เล่นในเรื่องของพวกตน อย่างไรก็ตาม ผู้เล่นยังคงไล่ตามดาร์กวิซเซิร์ดต่อไป
วอลเลย์บอลโปรชาเลนจ์ 2020
วอลเลย์บอลโปรชาเลนจ์ 2020 เป็นการแข่งขันวอลเลย์บอลโปรชาเลนจ์ครั้งที่ 9 ซึ่งในฤดูกาลนี้จะมีสโมสรเข้าร่วมการแข่งขันเป็น 5 สโมสร โดยจะเริ่มแข่งขันระหว่างวันที่ 2 ถึง 4 พฤศจิกายน พ.ศ. 2564 ณ อาคารนันทนาการ มหาวิทยาลัยรังสิต
นิวโมคอคคัส
เชื้อนิวโมคอคคัส (ชื่อวิทยาศาสตร์ Streptococcus pneumoniae) เป็นเชื้อแบคทีเรียชนิดหนึ่ง จัดเป็นแบคทีเรียในจีนัสสเตร็ปโตค็อกคัสแกรมบวกรูปกลม ย่อยสลายเลือดแบบแอลฟาในภาวะมีออกซิเจน ย่อยสลายเลือดแบบเบตาในภาวะขาดออกซิเจน และเป็นแบคทีเรียไม่ต้องการออกซิเจนที่สามารถทนต่อออกซิเจนได้ มักพบอยู่เป็นคู่ (ดิโพลคอคไซ) ไม่สร้างสปอร์ และไม่เคลื่อนที่ เป็นเชื้อก่อโรคที่สำคัญในมนุษย์ และเป็นสาเหตุที่พบบ่อยที่สุดของโรคปอดบวมในช่วงปลายคริสตศตวรรษที่ 19
อัลฮะดา
อัลฮะดา (ٱلْهَدَا) เป็นเมืองตากอากาศในแคว้นมักกะฮ์ทางภาคตะวันตกของประเทศซาอุดีอาระเบีย ใกล้กับอัฏฏออิฟ มีโรงแรม 5 ดาวกับสวนสนุกสำหรับนักท่องเที่ยว ตัวเมืองตั้งอยู่ใกล้กับเขาญะบัลฮะดา (2000 m)
วัดประตูดาว
อาคารเสนาสนะที่สำคัญ ได้แก่ อุโบสถกว้าง 5 เมตร ยาว 7 เมตร สร้างเมื่อ พ.ศ. 2447 โครงสร้างเป็นไม้ ศาลาการเปรียญกว้าง 12 เมตร ยาว 20 เมตร สร้างเมื่อ พ.ศ. 2500 กุฏิสงฆ์จำนวน 5 หลัง เป็นอาคารครึ่งตึกครึ่งปูน 2 ชั้น 2 หลัง อาคารไม้ 2 หลัง ปูชนียวัตถุที่สำคัญ ได้แก่ พระประธานปางมารวิชัยขนาดพระเพลา กว้าง 28 นิ้ว และมีพระพุทธรูปปางสมาธิเนื้อทองสำริด ศิลปะล้านช้างจำนวน 2 องค์
สาย 1 (รถไฟใต้ดินมุมไบ)
สาย 1 สีน้ำเงิน (Blue Line 1) ของรถไฟใต้ดินมุมไบ หรือ สายวรโสวา-อันเธรี-ฆาตโกปร (Versova-Andheri-Ghatkopar Line) เป็นส่วนหนึ่งของระบบรถไฟฟ้าของเมืองมุมไบ ประเทศอินเดีย ระยะทางรวม 11.40 กิโลเมตร และเป็นรถไฟฟ้ายกระดับทั้งหมด มีสถานีรวม 12 สถานี จากวรโสวา ไป ฆาตโกปร เชื่อมต่อย่านชานเมืองทางตะวันออกเข้ากับทางตะวันตกของมุมไบ สร้างขึ้นด้วยงบประมาณราว inr 43210000000 ภายใต้การให้บริการโดย Metro One Operation Pvt Ltd (MOOPL) ภายใต้สัญญาอายุ 5 ปี
การแต่งตั้งให้อัครสาวกสิบสองคน
การแต่งตั้งให้อัครสาวกสิบสองคน (commissioning of the Twelve Apostles) เป็นตอนหนึ่งในงานรับใช้ของพระเยซู (ministry of Jesus) ที่ปรากฎในพระวรสารสหทรรศน์ทั้ง 3 ฉบับ: มัทธิว 10:1–4, มะระโก 3:13–19 และลูกา 6:12–16. โดยกล่าวถึงการเลือกอัครสาวกสิบสองคนจากการเรียกสาวกของพระเยซู
รัฐประหารในอิหร่าน พ.ศ. 2496
'''รัฐประหารในอิหร่าน พ.ศ. 2496 หรือเป็นที่รู้จักกันในอิหร่านในชื่อการรัฐประหาร 28 มอร์ดัด 1332 สำหรับการโค่นล้มของนายกรัฐมนตรีที่ได้รับการเลือกตั้งของดร.มุฮัมหมัด มูซัดเดก (Mohammad Mossadegh) และจัดตั้งรัฐบาลที่นิยมกษัตริย์นำโดยพระเจ้าชาห์ โมฮัมหมัด เรซา ปาห์ลาวี ในวันที่ 19 สิงหาคม 2496 ซึ่งดำเนินการโดยสหรัฐอเมริกา (ในชื่อปฏิบัติการอาเจ็กซ์, Operation Ajax) ส่วนสหราชอาณาจักร (ในชื่อปฏิบัติการบูต, Operation Boot''')
การประท้วงต่อต้านชาห์
แม้ว่าโครงการของชาห์จะได้รับการยอมรับในระยะแรก ซึ่งทำให้อิหร่านเจริญขึ้น แต่ก็ทำให้ประชาชนไม่พอใจ และลุกฮือต่อต้านชาห์ เนื่องจากผลจากการปฏิวัติขาว คือ คนในราชวงศ์และข้าราชบริพารใกล้ชิดได้รับที่ดินมหาศาล การมาของ บาร์ ไนต์คลับ หนังสือโป๊หลั่งไหลเข้ามา ทำให้ฝ่ายอนุรักษนิยมและฝ่ายศาสนาไม่พอใจอย่างยิ่ง นอกจากนี้ผลประโยชน์จากการพัฒนาประเทศกลับตกอยู่ในตระกูลคนรวยเพียงไม่กี่ตระกูล รวมถึงพระบรมวงศานุวงศ์และเชื้อพระวงศ์ของชาห์กลับมีธุรกิจและอุตสาหกรรมขนาดใหญ่ บรรดาบริษัทต่างชาติต่างก็เชื้อเชิญพระราชวงศ์และข้าราชบริพารชั้นสูงที่มีอำนาจการเมืองและการทหารเข้าเป็นคณะกรรมการในบริษัทของตนด้วย ทำให้เกิดความแตกต่างระหว่างชนชั้น แต่ชาวอิหร่านส่วนใหญ่กลับมีความเป็นอยู่ที่ยากลำบากไร้การศึกษา อ่านไม่ออกเขียนไม่ได้ ขาดแคลนยารักษาโรค รวมไปถึงนโยบายของชาห์ที่ทรงสนับสนุนชาติอิสราเอลด้วย
วัดลาดหวาย
วัดลาดหวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเพรียง อำเภอบางบ่อ จังหวัดสมุทรปราการ มีที่ดินตั้งวัดเนื้อที่ 8 ไร่ 2 งาน อาณาเขต ทิศเหนือยาว 35 วา ติดต่อกับที่เอกชน ทิศใต้ยาว 15 วา ติดต่อกับคลองทิศตะวันออกยาว 40 วา ติดต่อกับคลองพ่อเฒ่า ทิศตะวันตกติดต่อกับคลอง
วัดลาดหวายสร้างเมื่อ พ.ศ. 2455 โดยมีนายกรุดและนางแหยม แดงน้อยเป็นผู้ถวายที่ดินและร่วมกับชาวบ้านสร้างวัดขึ้นมา ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 เขตวิสุงคามสีมากว้าง 24 เมตร ยาว 24 เมตร ทางวัดได้ให้ทางราชการอาศัยศาลาการเปรียญเปิดสอนโรงเรียนประชาบาลเริ่มในปี พ.ศ. 2482
อาคารเสนาสนะ ได้แก่ อุโบสถใหม่สร้างแทนอุโบสถหลังเก่า ลักษณะทรงไทยจัตุรมุข กุฏิสงฆ์จำนวน 9 หลังส่วนมากเป็นอาคารไม้ ทรงไทยโบราณ หอสวดมนต์สร้างเมื่อ พ.ศ. 2519 ศาลาการเปรียญ 2 ชั้นจำนวน 1 หลัง ศาลาบำเพ็ญกุศลจำนวน 1 หลัง เมรุสร้างเมื่อ พ.ศ. 2532 จำนวน 1 หลัง หอระฆังจำนวน 1 หลัง และศาลาท่าน้ำจำนวน 3 หลัง
วอร์ร็อก
วอร์ร็อก (워록; War Rock) เป็นวิดีโอเกมยิงมุมมองบุคคลที่หนึ่งหลายผู้เล่นที่สร้างโดยบริษัทดรีมเอกซ์คิวชันของเกาหลีใต้ เกมนี้จัดจำหน่ายในรูปแบบเล่นฟรี ซึ่งเป็นรูปแบบทั่วไปของข้อตกลงอนุญาตให้ใช้สิทธิของผู้ใช้ฟรีแวร์ และสามารถดาวน์โหลดได้ทางออนไลน์ ส่วนภายนอกตะวันออกไกล เกมนี้ได้รับการจัดแม่ข่ายโดยพาพายาเพลย์ ซึ่งให้บริการเกมทั้งในทวีปยุโรปและอเมริกาเหนือ
อำเภอมัสวะเราะฮ์
มัสวะเราะฮ์  (مسورة) เป็นอำเภอของเขตผู้ว่าการอัลบัยฎออ์ ประเทศเยเมน ณ พ.ศ. 2546 อำเภอนี้มีประชากร 7,038 คน
มัสยิดใหญ่แห่งซานา
มัสยิดใหญ่แห่งซานา (الجامع الكبير بصنعاء) เป็นมัสยิดโบราณที่ซานา, ประเทศเยเมน และเป็นหนึ่งในมัสยิดที่เก่าแก่ที่สุดในโลก กล่าวกันว่า มัสยิดนี้ถูกสร้างในช่วงต้นของศาสนาอิสลาม สันนิษฐานว่าอยู่ในช่วง ค.ศ. 633.  แม้ว่ายังไม่ทราบวันก่อสร้างที่แน่ชัด แต่มีบันทึกการบูรณะครั้งแรกสุด เกิดขึ้นในรัชสมัยเคาะลีฟะฮ์อัลวะลีดที่ 1 ในช่วงต้นศตวรรษที่ 8 มีรายงานว่าตัวมัสยิดถูกสร้างบนซากบางส่วนของพระราชวังฆุมดานในสมัยฮิมยัรกับโบสถ์อัลเกาะลีสของอาณาจักรอักซุมที่เคยมีอยู่ตรงนี้  มัสยิดใหญ่นี้เป็นมัสยิดที่ใหญ่และโดดเด่นที่สุดจากกว่า 100 มัสยิดในย่านเมืองเก่าของซานา
วัดใหม่กระทุ่มล้ม
อาคารเสนาสนะ ได้แก่ อุโบสถหลังเก่ากว้าง 8 เมตร ยาว 16 เมตร สร้างประมาณ พ.ศ. 2452 ต่อมาได้ทำการก่อสร้างอุโบสถหลังใหม่เมื่อ พ.ศ. 2525 กว้าง 8 เมตร ยาว 8 เมตร ลักษณะเป็นทรงไทยครึ่งตึกครึ่งไม้ ศาลาการเปรียญกว้าง 15 เมตร ยาว 30 เมตร สร้างด้วยไม้เนื้อเข็ง 2 ชั้น มีมุขหน้าหลังคาลักษณะเป็นทรงปั้นหยา ปูชนียวัตถุ ได้แก่ พระประธานในอุโบสถหน้าต้าง 1.50 เมตร พร้อมด้วยพระโมคคัลลาและพระสารีบุตร เป็นพระพุทธรูปสมัยรัตนโกสินทร์ จีวรดอกพิกุล
วัดสามง่าม (กรุงเทพมหานคร)
วัดสามง่ามสร้างขึ้นเมื่อ พ.ศ. 2439 ไม่ทราบนามและประวัติผู้สร้าง สันนิษฐานว่าชาวบ้านในละแวกนั้นคงช่วยกันสร้างวัดขึ้นมา แล้วขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 20 กุมภาพันธ์ พ.ศ. 2526 ด้านการศึกษาได้เปิดสอนพระปริยัติธรรมตั้งแต่ พ.ศ. 2514
โบอิง 737 แมกซ์
การพัฒนาในช่วงแรก
ในวันที่ 13 สิงหาคม ค.ศ. 2015 โบอิง 737 แมกซ์ลำแรกเสร็จสิ้นการประกอบเครื่องที่โรงงานในวิชิทอ, รัฐแคนซัส และได้เปิดตัวครั้งแรกที่โรงงานผลิตของโบอิงที่เรตอนในวันที่ 8 ธันวาคม ค.ศ. 2015  ต่อมาเครื่องบินได้ทำบินครั้งแรกในวันที่ 29 มกราคม ค.ศ. 2016 โดยทำการขึ้นบินออกจากท่าอากาศยานเรตอนมิวนิซิปอล โดยมีการทำการทดสอบต่างๆ
เอธิโอเปียนแอร์ไลน์ เที่ยวบินที่ 302
เที่ยวบิน 302 เป็นอุบัติเหตุของเครื่องบินแมกซ์ 8 ครั้งที่สองในเวลาน้อยกว่าห้าเดือนหลังจากที่ไลอ้อนแอร์เที่ยวบิน 610 ตกในอินโดนีเซียในเดือนตุลาคม ค.ศ. 2018 และยังเป็นอุบัติเหตุที่ร้ายแรงที่สุดของสายการบินเอธิโอเปียนแอร์ไลน์และของประเทศเอธิโอเปีย จากเหตุการณ์นี้ทำให้มีการสั่งระงับการบินของโบอิง 737 แมกซ์ทั่วโลกและมีการสอบสวนหาสาเหตุการตกของเครื่องบิน เพื่อนำไปแก้ไขต่อไป
เอดัวร์โด ซัลบิโอ
อัตเลติโกมาดริด
ต้นเดือนมกราคม 2010 ซัลบิโอเซ็นสัญญากับอัตเลติโกมาดริดในลีกสเปน โดยมีค่าตัวตามรายงาน 10 ล้านยูโร เขาลงเล่นนัดแรกให้กับทีมในเกมยูฟ่ายูโรปาลีก ฤดูกาล 2009–2010 โดยพบกับกาลาทาซาไร เมื่อวันที่ 18 กุมภาพันธ์ 2010 และทำประตูแรกให้กับทีมในลาลิกาในนัดที่ชนะเตเนรีเฟ 3–1 เมื่อวันที่ 25 เมษายน
วัดศาลารี
วัดศาลารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี ปัจจุบันพระครูวิจิตรพัฒนโกวิท (บุญถม ฐิตสํวโร) ดำรงตำแหน่งเจ้าอาวาส
ทาโกะ
ประวัติศาสตร์
ทาโกะมีผู้อยู่อาศัยมาตั้งแต่สมัยก่อนประวัติศาสตร์ และนักโบราณคดีได้พบเรือขุดจากไม้และหลุมฝังศพตั้งแต่ยุคโจมง และนาข้าวตั้งแต่ยุคยาโยอิ อีกทั้งบริเวณนี้ยังมีเนินฝังศพจำนวนมากจากยุคโคฟุง และมีการพบเครื่องปั้นดินเผาฮานิวะ ต่อมาในยุคเฮอัง ได้มีการแบ่งพื้นที่ออกเป็นโชเอ็ง ซึ่งควบคุมโดยตระกูลฟูจิวาระ และอยู่ภายใต้การควบคุมของตระกูลชิบะในยุคคามากูระ ในยุคเอโดะ พื้นที่นี้เป็นดินแดนเท็นเรียวภายในแคว้นชิโมซะ ซึ่งอยู่ภายใต้ปกครองโดยตรงของรัฐบาลโชกุนโทกูงาวะโดยใช้อำนาจผ่านผู้ที่เป็นฮาตาโมโตะ
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมเฉพาะจังหวัดนราธิวาส
! colspan=2 | พรรค ! คะแนนเสียง ! ร้อยละ
เจสซิกา สตรุป
อ้างอิง
1986
กาเซโรลาโซ
การประท้วงลักษณะนี้มีบันทึกครั้งแรกในประเทศฝรั่งเศสในราชาธิปไตยเดือนกรกฎาคมช่วงคริสต์ทศวรรษ 1830 โดยปรปักษ์ของระบอบพระเจ้าหลุยส์-ฟีลิปที่ 1 แห่งฝรั่งเศส ต่อมาในปี ค.ศ. 1961 มีการประท้วง "คืนหม้อ" (the nights of the pots) ในประเทศแอลจีเรีย ในระหว่างสงครามประกาศอิสรภาพแอลจีเรีย และในทศวรรษต่อ ๆ มา การประท้วงลักษณะนี้จำกัดวงอยู่แทบเฉพาะในทวีปอเมริกาใต้ เริ่มจากประเทศชิลี ก่อนลามมายังประเทศสเปน
โทโนโช (จังหวัดชิบะ)
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโทโนโชลดลงอย่างช้า ๆ ตลอด 70 ปีที่ผ่านมา
การประท้วงในประเทศพม่า พ.ศ. 2564–2565
สัญลักษณ์ในการประท้วง ประกอบด้วยสีแดงซึ่งเป็นสีของพรรคสันนิบาตแห่งชาติเพื่อประชาธิปไตย (NLD), เพลง "กาบามาเจบู" (ကမ္ဘာမကျေဘူး) ซึ่งได้รับความนิยมครั้งแรกในการก่อการกำเริบ 8888 เป็นเพลงประท้วง สัญลักษณ์สามนิ้วยังมีการใช้อย่างกว้างขวาง ส่วนชาวเน็ตนิยมประชาธิปไตยบางส่วนเข้าร่วมพันธมิตรชานม ซึ่งเป็นขบวนการความเป็นปึกแผ่นประชาธิปไตยออนไลน์ในทวีปเอเชีย
เครื่องอิสริยาภรณ์คุณธรรม (ประเทศชิลี)
เครื่องอิสริยาภรณ์คุณธรรม (Orden al Mérito) เป็นเครื่องอิสริยาภรณ์ของประเทศชิลี สร้างขึ้นในปี ค.ศ. 1929 โดยพัฒนามาจาก เหรียญอิสริยาภรณ์คุณธรรม โดยอิสริยาภรณ์นี้มอบให้กับชาวต่างชาติที่กระทำคุณประโยชน์แก่สาธารณรัฐชิลีเท่านั้น
อำเภอเมาซะอ์
เมาซะอ์ (موزع) เป็นอำเภอของเขตผู้ว่าการตะอิซซ์ ประเทศเยเมน ณ พ.ศ. 2546 อำเภอนี้มีประชากร 119,818 คน
รายชื่ออำเภอของประเทศเยอรมนี
องค์การบริหารของอำเภอเรียกว่า สภาอำเภอ (Kreistag)
แกลดิส เวสต์
การทำงาน
ในช่วงต้นคริสต์ทศวรรษ 1960 เธอได้มีส่วนร่วมในงานศึกษาดาราศาสตร์ที่ชนะรางวัลซึ่งพิสูจน์ถึงความสม่ำเสมอของการเคลื่อนที่ของดาวพลูโตเมื่อเทียบกับดาวเนปจูน ต่อจากนั้นเวสต์ได้เริ่มวิเคราะห์ข้อมูลจากดาวเทียม โดยเฉพาะดาวเทียมวัดระดับความสูงเช่นจีออส 3 (GEOS 3) เพื่อก่อร่างตัวแบบสำหรับรูปทรงของโลก เธอได้มาเป็นผู้จัดการโครงการดาวเทียมเรดาร์วัดระดับความสูง (radar altimeter) ซีแซท (Seasat) ซึ่งเป็นดาวเทียมดวงแรกที่สามารถรับรู้มหาสมุทรจากระยะไกลได้ เวสต์ทำงานเกินเวลาอย่างสม่ำเสมอทำให้เวลาประมวลผลของทีมของเธอลดลงกว่าครึ่งหนึ่ง เธอได้ถูกเสนอชื่อสำหรับเหรียญสรรเสริญใน พ.ศ. 2522 จากช่วงกลางคริสต์ทศวรรษ 1970 ถึงคริสต์ทศวรรษ 1980 เวสต์ได้เขียนโปรแกรมคอมพิวเตอร์ไอบีเอ็ม 7030 สเตรตช์ (IBM 7030 Stretch) สำหรับการคำนวณได้อย่างแม่นยำมากขึ้นเพื่อสร้างตัวแบบของรูปทรงของโลก ซึ่งเป็นทรงรี (Earth ellipsoid) ที่มีลูกคลื่นอยู่ด้วย นามว่าจีออยด์ การสร้างตัวแบบของศักย์ทางภูมิศาสตร์ (geopotential) ให้มีความแม่นยำสูงทำให้เธอต้องใช้ขั้นตอนวิธีที่ซับซ้อนเพื่อเผื่อสำหรับการแปรผันของแรงโน้มถ่วง แรงน้ำขึ้นลง และแรงอื่น ๆ ซึ่งบิดเบือนรูปทรงของโลก เวสต์กล่าวในอัตชีวประวัติของเธอถึงปัญหาที่ซับซ้อนต่าง ๆ ที่เธอได้แก้ไป ซึ่งยากเกินไปสำหรับสมาชิกคนอื่น ๆ ในทีม ตัวแบบของเวสต์ได่กลายมาเป็นรากฐานสำหรับระบบกำหนดตำแหน่งบนโลก (จีพีเอส) ในที่สุด
เวียดนามเนชันแนลวอลเลย์บอลแชมเปียนชิป
เวียดนามเนชันแนลวอลเลย์บอลแชมเปียนชิป (Giải vô địch bóng chuyền quốc gia Việt Nam) เป็นการแข่งขันวอลเลย์บอลสูงสุดของประเทศเวียดนาม การแข่งขันนจัดขึ้นโดยสหพันธ์วอลเลย์บอลเวียดนาม ในปี ค.ศ. 2004
แกลดิส เวสต์
ชีวิตส่วนตัว
ตลอดการทำงานของเธอ เธอได้พบเจอกับความยากลำบากจากการเหยียดเชื้อชาติต่อชาวอเมริกันเชื้อสายแอฟริกาหลายครั้ง ส่วนมากเป็นการขาดการรับรู้ถึงเธอในการทำงานของเธอ ในขณะที่ผู้ร่วมงานคนผิวขาวของเธอกลับได้รับคำสรรเสริญและอภิสิทธิ์เพิ่มเติม เป็นที่ชัดเจนในชีวประวัติของเธอว่าเธอรู้สึกผิดหวังที่ไม่ได้รับทุนสำหรับโครงการที่รวมถึงการเดินทางและการเปิดรับ
คิม ซ็อน-โฮ
คิม ซ็อน-โฮ (김선호; เกิด 8 พฤษภาคม ค.ศ. 1986) เป็นนักแสดงชาวเกาหลีใต้ เขาเริ่มต้นการเป็นนักแสดงด้วยการปรากฏตัวบนเวทีและละครเป็นจำนวนมาก ก่อนที่จะเปิดตัวอย่างเป็นทางการในละครเรื่อง ผู้จัดการดีแตก (2017) ต่อมาเริ่มมีชื่อเสียงมากขึ้นกับละครเรื่อง สตาร์ทอัพ (2020) และหลังจากที่เขารับบทนำในละครเรื่อง โฮมทาวน์ ชะชะช่า (2021) ทำให้เขาประสบความสำเร็จในด้านการแสดงและได้รับความนิยมมากขึ้น
จามาล มูซีอาลา
จามาล มูซีอาลา (Jamal Musiala; เกิด 26 กุมภาพันธ์ ค.ศ. 2003) เป็นนักฟุตบอลอาชีพชาวเยอรมนี ปัจจุบันลงเล่นในตำแหน่งกองกลางตัวรุกให้กับไบเอิร์นมิวนิก สโมสรในบุนเดิสลีกา และกับทีมชาติเยอรมนี
ชุดเยาวชน
ในเดือนพฤศจิกายน ค.ศ. 2020 มูซีอาลาถูกเรียกติดทีมชาติอังกฤษรุ่นอายุไม่เกิน 21 ปีเป็นครั้งแรก สำหรับการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก เขาลงเล่นให้กับทีมชาติรุ่นนี้ครั้งแรกในฐานะตัวสำรอง ช่วยให้ทีมเอาชนะอันดาร์ราที่สนามกีฬาโมลีนิวส์ไปได้ 3–1 เมื่อวันที่ 13 พฤศจิกายน ค.ศ. 2020 ต่อมาเขาทำประตูแรกให้กับทีมชาติรุ่นนี้ ช่วยให้ทีมเอาชนะแอลเบเนียที่สนามกีฬาโมลีนิวส์ไปได้ 5–0 เมื่อวันที่ 17 พฤศจิกายน ค.ศ. 2020
ประเทศฮังการี
ยุคของราชวงศ์อาร์พาด ค.ศ. 972-ค.ศ. 1308
พระเจ้าอิชต์วานที่ 1 แห่งฮังการี หรือ กษัตริย์เซนต์สตีเฟน (I. István király) กษัตริย์องค์แรกของฮังการี เปลี่ยนให้เผ่าฮังการีมานับถือศาสนาคริสต์ และ สถานปนาตนเองเป็นกษัตร์ย์ (király) ของฮังการี
สงครามอิสรภาพของราโกตซี ค.ศ. 1703 - 1711
ระหว่างปี 1703 ถึงปี 1711 ภายใต้การปกครองของจักรวรรดิออสเตรีย มีการลุกฮือครั้งใหญ่ที่นำโดยเจ้าชายราโกตซี แฟแร็นตส์ที่ 2 ซึ่งหลังจากการอ่อนกำลังลงของราชวงศ์ฮาพส์บวร์ก จากการต่อสู้ภายใน (สงครามสืบราชบัลลังก์สเปน) ทำให้ในปี ค.ศ. 1707 ณ สภาไดเอตแห่งโอโน็ต (Diet of Ónod) ราโกตซีได้เข้ามามีอำนาจชั่วคราวในฐานะเจ้าชายปกครองฮังการีในช่วงสงคราม แต่ปฏิเสธการขึ้นเป็นกษัตริย์ฮังการี และกลายเป็นสงครามเพื่อปลดแอกจากราชวงศ์ฮาร์พบวร์ก เรียกว่า สงครามอิสรภาพของราโกตซี โดยมีการรวมตัวเป็นกองทัพต่อต้านราชวงศ์ฮาพส์บวร์กโดยชาวฮังการี เรียกว่า กองทัพคุรุตซ์ (Kuruc) แม้ว่ากองทัพคุรุตซ์จะเข้ายึดครองพื้นที่ส่วนใหญ่ของประเทศได้ แต่แพ้การสู้รบหลักที่แทร็นเชน (Trencsén) (ปัจจุบันคือเมือนเตรนซีน ประเทศสโลวาเกีย) ซึ่งส่งผลให้ใน ค.ศ. 1708 มา กองกำลังคุรุตซ์ ได้ทำการจำนน เนื่องจากการความพ่ายแพ้ต่อออสเตรียและขวัญกำลังใจที่ตกต่ำ ในทางกฎหมาย สงครามอิสรภาพจบลงในวันที่ 29 เมษายน ค.ศ. 1711 ด้วยสนธิสัญญาซ็อตมาร์ (Treaty of Szatmár) ในช่วงระหว่างและหลังจากสงครามนโปเลียน สภาไดเอ็ทของฮังการีไม่ได้มีการจัดประชุมกันมาหลายทศวรรษ ในช่วงทศวรรษที่ 1820 จักรพรรดิแห่งออสเตรียถูกบังคับให้จัดประชุมสภาไดเอ็ท ซึ่งเป็นจุดเริ่มต้นของยุคปฏิรูป (1825–1848, ฮังการี: reformkor) เคานต์ อิชต์วาน เซแช็นยี (Count István Széchenyi) หนึ่งในรัฐบุรุษที่โดดเด่นที่สุดของประเทศฮังการี ตระหนักถึงความจำเป็นเร่งด่วนในการปรับปรุงฮังการีให้ทันสมัย การรณรงค์ของเขานั้นทำให้เกิดการบูรณะรัฐสภาฮังการีขี้นใหม่ในปี ค.ศ. 1825 และการริ่เริ่มสร้างสิ่งต่าง ๆ เช่น สะพานโซ่ (Lánchíd) และการทำให้แม่น้ำดานูบสามารถใช้เรือผ่านได้ หรือ การก่อตั้งสถาบันวิทยาศาตร์ฮังการี
สมัยของราโกชิ
หลังจากการเสียชีวิตของสตาลินในปี ค.ศ. 1953 สหภาพโซเวียตได้ดำเนินโครงการกดขี่ประชาชนแบบราโคซีหลายแบบ ซึ่งนำไปสู่การปลดมาตยาช ราโกชิ ออกจากตำแหน่ง และนายอิมแร น็อจย์ (Imre Nagy) ก้าวขึ้นสู่ตำแหน่งนายกรัฐมนตรีแทน ในช่วงนี้ได้มีการเคลื่อนไหวทางการเมืองมากขึ้นจากนักศึกษาและปัญญาชน อิมแร น็อจย์สัญญาว่าจะเปิดการค้าเสรีและการเปิดกว้างในการแสดงความคิดเห็นทางการเมือง ในขณะที่นายราโกชิคัดค้านทั้งสองอย่างจริงจัง ในที่สุดราโกชิก็สามารถทำลายชื่อเสียงของอิมเร น็อจย์ และแทนที่เขาด้วยนายแอร์เนอ แกเรอ (Ernő Gerő) ที่แข็งกร้าวกว่า ประเทศฮังการีเข้าร่วมสนธิสัญญาวอร์ซอ ในเดือนพฤษภาคม ค.ศ. 1955 เนื่องจากความไม่พอใจของสังคมต่อระบอบการปกครองแบบคอมมิวนิสต์ที่เพิ่มขึ้นในรัฐบริวารของโซเวียตรัสเซีย
วันหยุดประจำชาติ
กฎหมายพื้นฐาน (Alaptörvény) ซึ่งเป็นรัฐธรรมนูญฮังการี กำหนดให้มีวันหยุดประจำชาติ (Nemzeti ünnep) ด้วยกัน 3 วัน ซึ่งมีความเกี่ยวข้องกับประวัติศาสตร์ของประเทศฮังการี
ภูมิศาสตร์
ฮังการีตั้งอยู่ในยุโรปกลาง ในที่ราบพันโนเนีย (Pannonia Basin) หรือ เรียกอีกชื่อหนึ่งว่า แอ่งคาร์เพเทียน (Carpathian Basin) ระหว่างลองจิจูด 16 °ถึง 23 °ของซีกโลกตะวันออก และ ระหว่างละติจูด 45 °ถึง 49 °ของซีกโลกเหนือ เป็นประเทศที่ไม่มีทางออกสู่ทะเล รูปร่างประเทศฮังการีคล้ายรูปไต มีพื้นที่ทั้งหมด 93,030 ตารางกิโลเมตร (ขนาดเล็กกว่าภาคเหนือของประเทศไทยเล็กน้อย) เป็นประเทศขนาดอันดับที่ 108 ของโลก ฮังการีมีพรมแดนติดกับประเทศเพื่อนบ้าน 7 ประเทศ คือ โรมาเนีย ออสเตรีย สโลวาเกีย ยูเครน เซอร์เบีย โครเอเชีย และสโลวีเนีย ความยาวของพรมแดนประเทศคือ 2215.3 กิโลเมตร ติดกับประเทศสโลวาเกีย 654.7 กิโลเมตร ยูเครน 136.7 กิโลเมตร โรมาเนีย 447.7 กิโลเมตร เซอร์เบีย 174.4 กิโลเมตร โครเอเชีย 344.8 กิโลเมตร สโลวีเนีย 102.0 กิโลเมตร และ ออสเตรีย 355.0 กิโลเมตร
มรดกโลก
องค์การยูเนสโก (UNESCO) ได้จัดให้ 9 สถานที่ในประเทศฮังการีให้เป็นมรดกโลก ดังนี้:
การเมือง
ประธานาธิบดีแห่งสาธารณรัฐ (köztársaságielnök) ทำหน้าที่เป็นประมุขและได้รับการเลือกตั้งจากรัฐสภาทุก ๆ ห้าปี ประธานาธิบดีมีหน้าที่และอำนาจที่เป็นตัวแทน: รับตำแหน่งประมุขต่างประเทศ เสนอชื่อนายกรัฐมนตรีอย่างเป็นทางการตามคำแนะนำของรัฐสภา และ ดำรงตำแหน่งผู้บัญชาการทหารสูงสุดของกองกำลัง ที่สำคัญประธานาธิบดียังมีอำนาจในการยับยั้ง (วีโต้) ตัวบทกฎหมาย และ อาจส่งต่อร่างกฎหมายไปยังศาลรัฐธรรมนูญ 15 คน เพื่อพิจารณาความเหมาะสมของกฎหมายซ้ำ ตำแหน่งทางราชการที่สำคัญที่สุดอันดับสามในฮังการี คือประธานรัฐสภา ซึ่งได้รับเลือกจากรัฐสภาและรับผิดชอบดูแลการประชุมประจำวันของสภา
โดยทั่วไปมีสองกลุ่มหลักในระบบการเมืองของฮังการี ได้แก่ แนวร่วม Fidesz-KDNP ฝ่ายขวาและฝ่ายกลางจากขวาถึงฝ่ายซ้ายของ United for Hungary ซึ่งประกอบด้วยฝ่ายต่าง ๆ ต่อไปนี้: DK, MSZP, Jobbik, Dialogue, LMP-Greens, Momentum นอกจากนี้ยังมีภาคีและขบวนการเช่น ÚVNP, Liberals, New Start, การเคลื่อนไหว MMM, การเคลื่อนไหว 99M นอกจากนี้ยังมีพรรคย่อยบางพรรคที่ไม่ได้เป็นส่วนหนึ่งของพันธมิตรทั้งสองนี้ เช่น ขบวนการบ้านเกิดของเรา พรรคขวาจัด และพรรคตลกที่เรียกว่า พรรคสุนัขสองหางฮังการี คริสตจักรฮังการีส่วนใหญ่อยู่ในการเมืองด้วย ซึ่งค่อนข้างน่าสนใจเ เพราะว่าระบอบประชาธิปไตยส่วนใหญ่เป็นระบบที่ไม่นำศาสนาเข้ามายุ่งกับการเมือง
นโยบายต่างประเทศ
ตั้งแต่ปี พ.ศ. 2533 หลังการล่มสลายของสหภาพโซเวียด และการเปลี่ยนผ่านเป็นประชาธิปไตยของประเทศฮังการี เป้าหมายด้านนโยบายต่างประเทศอันดับต้น ๆ ของฮังการี คือ การรวมเข้าเป็นองค์กรทางเศรษฐกิจและความมั่นคงของตะวันตก ฮังการีเข้าร่วมโครงการ Partnership for Peace ในปี พ.ศ. 2538 และได้สนับสนุนภารกิจ IFOR และ SFOR ในบอสเนีย ประเทศฮังการีหลังการล่มสลายของสหภาพโซเวียดได้ปรับปรุงความสัมพันธ์กับประเทศเพื่อนบ้านที่ไม่เป็นมิตร โดยการลงนามในสนธิสัญญาพื้นฐานกับโรมาเนีย สโลวาเกีย และ ยูเครน สิ่งเหล่านี้ละทิ้งการอ้างสิทธิเหนือดินแดนที่หายไปจากสนธิสัญญาทรียานงทั้งหมด และ วางรากฐานสำหรับความสัมพันธ์ที่สร้างสรรค์ อย่างไรก็ตามปัญหาสิทธิของชนกลุ่มน้อยชาวฮังการีในโรมาเนีย สโลวาเกีย และ เซอร์เบีย ทำให้ความตึงเครียดระดับทวิภาคีปะทุขึ้นเป็นระยะ ตั้งแต่ปี พ.ศ. 2560 ความสัมพันธ์กับยูเครนแย่ลงอย่างรวดเร็วเนื่องจากปัญหาของชนกลุ่มน้อยฮังการีในยูเครน ประเทศฮังการีได้ลงนามในเอกสาร OSCE และดำรงตำแหน่งประธานในสำนักงานของ OSCE ในปี พ.ศ. 2540
เศรษฐกิจ
ประเทศฮังการีใช้ค่าเงิน โฟรินต์ฮังการี (HUF) แทนการใช้เงินยูโร (EUR) ถึงแม้ว่าจะมีมูลค่าหนี้สาธารณะต่ำพอที่จะเปลี่ยนค่าเงินได้ แต่ก็ยังถือว่าต่ำกว่าค่าเฉลี่ยในสหภาพยุโรป ที่ 73.5% ใน ปี พ.ศ. 2558 ในปัจจุบัน ค่าเงินของประเทศฮังการีมีการควบคุมดูแลโดยธนาคารแห่งชาติประเทศฮังการี (Hungarian National Bank) ตั้งใน พ.ศ. 2467 หลังการล่มสลายของจักรวรรดิออสเตรีย-ฮังการี โดยมีเป้าหมายอัตราเงินเฟ้อ 3% ต่อปี
ชาติพันธุ์
ประเทศฮังการีมีประชากรส่วนใหญ่เป็นชาวม็อจยอร์ (หรือ ชาวฮังการี) มากกว่า 80% และมากกว่า 90% ของพลเมืองทั้งหมด สื่อสารโดยใช้ภาษาฮังการี ประเทศฮังการียอมรับชนกลุ่มน้อยขนาดใหญ่ 2 กลุ่มซึ่งถูกกำหนดให้เป็น "ชนกลุ่มน้อยแห่งชาติ" เนื่องจากบรรพบุรุษของพวกเขาอาศัยอยู่ในภูมิภาคของตนมานานหลายศตวรรษในพรมแดนฮังการี ประกอบด้วย ชุมชนชาวเยอรมันประมาณ 130,000 คนที่อาศัยอยู่ทั่วประเทศ และ ชนกลุ่มน้อยชาวยิปซีจำนวนประมาณ 300,000 คนซึ่งส่วนใหญ่อาศัยอยู่ในทางตอนเหนือของประเทศ การศึกษาบางชิ้นระบุว่าชาวยิปซีในฮังการีมีจำนวนมากขึ้นอย่างมีนัยสำคัญ (876,000 คน - ประมาณ 9% ของประชากร) จากการสำรวจสำมะโนประชากรปี 2554 ประเทศฮังการี มีชาวฮังการี 8,314,029 (83.7%) ชาวยิปซี 308,957 คน (3.1%) ชาวเยอรมัน 131,951 คน (1.3%) ชาวสโลวัก 29,647 คน (0.3%) ชาวโรมาเนีย 26,345 คน (0.3%) และ ชาวโครเอเชีย 23,561 คน (0.2%) โดยมีอยู่ 1,455,883 คน (14.7% ของประชากรทั้งหมด) ที่ไม่ได้ประกาศชาติพันธุ์ของตน ดังนั้นชาวฮังกาเรียนจึงประกอบด้วยคนมากกว่า 90% ที่ประกาศชาติพันธุ์ของตน ในฮังการีผู้คนสามารถประกาศชาติพันธุ์ได้มากกว่าหนึ่งชาติพันธุ์ดังนั้นจำนวนชาติพันธุ์จึงสูงกว่าจำนวนประชากรทั้งหมด
สถาปัตยกรรม
อาคารต่าง ๆ ในย่านใจกลางเมืองบูดาเปสต์เกือบทั้งหมดมีอายุมากกว่าหนึ่งร้อยปี มีกำแพงหนาเพดานสูงและลวดลายที่ผนังด้านหน้า และมีความซับซ้อนทางสถาปัตยกรรม
เพลง
Verbunkos ถูกใช้ในการสร้างโอเปร่าฮังการี (ดูโอเปร่าของ Erkel Ferenc) Verbunkos ปรากฏในเนื้อหาดนตรีของงานไพเราะไม่เพียง แต่ที่บ้าน แต่ยังในต่างประเทศในเพลงของนักแต่งเพลงคนอื่น (เช่น Hungarian Dance No.5 ของโยฮันเนส บรามส์)
วรรณกรรมโบราณ (ก่อนคริสต์ศตวรรษที่ 10)
ตามตำนานกวางมหัศจรรย์ (Csodaszarvas) ที่เขียนโดย ชิโมน เกซอย (Kézai Simon)i เกี่ยวกับต้นกำเนิดของชาวฮังการี มีกวางมหัศจรรย์ตัวหนึ่ง สีขาวสวยงาม มันล่อใจลูกชายสองคนของหัวหน้าเผ่าเมนโร่ ยักษ์ในตำนาน ลูกชายทั้งสองชื่อว่า ฮุโนร์ และ มอโกร์ พวกชายหนุ่มตามกวางตัวนั้นเป็นเวลาหลายวัน จนกระทั่งมันพาพวกเขาเข้าไปในที่ลุ่ม และที่นั่นกวางตัวนั้นก็หายไปจากสายตาของพวกเขา ชายหนุ่มสองคนพบทะเลสาบ ธิดาที่สวยงามสองคนของกษัตริย์ดูลกำลังอาบน้ำอยู่ในทะเลสาบนั้น ฮุโนร์ตกหลุมรักผู้หญิงคนหนึ่ง ส่วนมอโกร์กลับตกหลุมรักอีกคนหนึ่ง ชนชาติฮันเป็นลูกหลานของฮุโนร์ และ ชนชาติม็อจยอร์ (ฮังการี) เป็นลูกหลานของมอโกร์ ซึ่งทั้งสองชนชาติก็มุ่งหน้าสู่ตะวันตก แรกเริ่มโดยชาวฮัน และ ต่อมาโดยชาวฮังการี
วรรณกรรมยุคกลาง (ศตวรรษที่ 10–15)
ในช่วงเวลานี้งานเขียนจะเป็นภาษาละติน การตัดสินของพระเจ้าอิชติวานที่ 1 ในการยอมรับศาสนาคริสต์ และการยอมรับการรู้หนังสือในภาษาละตินมีความสำคัญอย่างยิ่ง ที่ทำให้ชาวฮังการีกลายเป็นส่วนหนึ่งของวัฒนธรรมที่รวมกันเป็นหนึ่งเดียวของยุโรปยุคกลาง ในยุคนี้การรู้หนังสือแพร่กระจายช้ามาก น้อยคนที่จะรู้วิธีเขียน มีเฉพาะนักบวชชั้นสูงและมีการศึกษาเท่านั้นที่เข้าใจการอ่านเขียนภาษาละติน codices ถูกเขียนด้วยมือ ประดับด้วยรูปภาพขนาดเล็ก (miniatures) ที่ประดิษฐ์ขึ้นอย่างพิถีพิถันและชื่อย่อที่หรูหรา (initials) ที่ประกอบขึ้นเป็นรูปภาพ วรรณกรรมของยุคกลางตอนต้นมีสีสันหลากหลาย ตำนานเป็นประเภทงานเขียนที่โดดเด่น ตำนานบอกเล่าเรื่องราวชีวิตและการกระทำอันอัศจรรย์ของนักบุญ และเรื่องราวเหล่านี้เป็นอุปมาด้านศีลธรรมสำหรับผู้อ่าน ที่รู้จักกันดีที่สุดคือ ตำนานนักบุญอิชต์วาน นักบุญแกลเลิร์ต นักบุญลาสโล่ และ นักบุญมอร์กิต
กาซุ เฮียกกิ ยาเงียว
กาซุ เฮียกกิ ยาเงียว (画図百鬼夜行 (Gazu Hyakki Yagyō)) เป็นหนังสือเล่มแรกของโทริยามะ เซกิเอ็งที่มีแนวเอะ-ฮง เผยแพร่ใน ค.ศ. 1776 รุ่นที่แปลและมีคำอธิบายภาษาอังกฤษเผยแพร่ใน ค.ศ. 2016 หนังสือต่อจากเล่มนี้ ได้แก่ คนจากุ กาซุ โซกุ เฮียกกิ, คนจากุ เฮียกกิ ชูอิ และ กาซุ เฮียกกิ สึเรซูเระ บูกูโระ
ประเทศฮังการี
อาหาร
นอกเหนือจากพริกหยวกและหัวหอม เครื่องปรุงสำหรับปรุงอาหารทั่วไปอื่น ๆ ได้แก่ ผักชีลาว ใบกระวาน พริกไทยดำ ยี่หร่า ผักชี อบเชย กระเทียม มะรุม มะนาว มาร์จอแรม มัสตาร์ด ทาร์รากอน ออริกาโน ผักชีฝรั่ง น้ำส้มสายชู เมล็ดงาดำ และ วานิลลา โดยเครื่องเทศที่ใช้น้อย ได้แก่ โป๊ยกั๊ก ใบโหระพา เชอร์วิล กุ้ยช่าย กานพลู จูนิเปอร์เบอร์รี่ โกฐเชียง จันทน์เทศ โรสแมรี่ ซาวอรี่ ไทม์ ไทม์ป่า และ พริกไทยขาว
เพชรดาว โต๊ะมีนา
แพทยหญิง เพชรดาว โต๊ะมีนา (ชื่อเล่น : จอย) เป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย และเป็นบุตรสาวของ เด่น โต๊ะมีนา อดีตรัฐมนตรีและแกนนำกลุ่มวาดะห์ และเป็นทายาทรุ่นที่สามของหะยีสุหลง ผู้นำของชาวไทยเชื้อสายมลายูมุสลิมโดยเฉพาะในพื้นที่จังหวัดชายแดนภาคใต้
ฮเหวี่ยน เจิน
พระราชประวัติ
พระนางปรเมศวรี หรือพระนามเดิม เจ้าหญิงฮเหวี่ยน เจิน ประสูติเมื่อ ค.ศ. 1289 เป็นพระราชธิดาในจักรพรรดิเจิ๊น เญิน ตง (Trần Nhân Tông, 陳仁宗) ไม่ปรากฏนามพระมารดา และเป็นพระขนิษฐาต่างพระชนนีในจักรพรรดิเจิ๊น อัญ ตง (Trần Anh Tông, 陳英宗) ทั้งนี้เรื่องราวพระชนม์ชีพช่วงต้นของเจ้าหญิงไม่เป็นที่ปรากฏมากนัก
อิจิโนมิยะ
แคว้นเก่าแก่ของญี่ปุ่นส่วนใหญ่มีอิจิโนมิยะตั้งแต่ 1 แห่งขึ้นไป ซึ่งทำให้กลายเป็นชื่อของสถานที่ เช่น นครอิจิโนมิยะ จังหวัดไอจิ ศาลเจ้าที่มีลำดับศักดิ์ต่ำกว่าจะเรียกว่า นิโนมิยะ (二宮, อันดับสอง), ซันโนมิยะ (三宮, อันดับสาม), ชิโนมิยะ (四宮, อันดับสี่) ไปเรื่อย ๆ
เรืองศักดิ์ งามสมภาค
ประวัติ
เรืองศักดิ์ งามสมภาค เกิดเมื่อวันที่ 11 กุมภาพันธ์ พ.ศ. 2487 สำเร็จการศึกษาระดับชั้นประกาศนียบัตรวิชาชีพ จาก วิทยาลัยช่างกลพระนครเหนือ (มหาวิทยาลัยเทคโนโลยีราชมงคลพระนคร วิทยาเขตพระนครเหนือ ในปัจจุบัน) ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ (มหาวิทยาลัยเทคโนโลยีราชมงคลกรุงเทพ ในปัจจุบัน) และระดับปริญญาตรีจากประเทศฟิลิปปินส์
สมาคมการค้าพลังสยาม
สมาคมการค้าพลังสยาม (Siam Synergy) เป็นสมาคมการค้าที่เกิดจากความร่วมมือกันของ 3 กลุ่มธุรกิจการค้าในย่านสยาม คือ บริษัท เอ็มบีเค จำกัด (มหาชน) ผู้ดูแลศูนย์การค้าเอ็มบีเคเซ็นเตอร์, บริษัท สยามพิวรรธน์ จำกัด ผู้ดูแลศูนย์การค้าสยามพารากอน, สยามเซ็นเตอร์, และสยามดิสคัฟเวอรี และกลุ่มธุรกิจภายในสยามสแควร์ ภายใต้การกำกับดูแลของสำนักงานจัดการทรัพย์สิน จุฬาลงกรณ์มหาวิทยาลัย เพื่อร่วมกันพัฒนาย่านสยามให้เป็นย่านการค้าปลีกระดับโลก เป็นจุดหมายปลายทางหลักสำหรับการท่องเที่ยวของทั้งชาวไทยและชาวต่างประเทศ ตลอดจนส่งเสริมภาพลักษณ์ของย่านสยาม ในฐานะย่านการค้าใจกลางเมือง ที่ผสมผสานความเป็นศูนย์การค้าระดับโลก วัฒนธรรม และความบันเทิงไว้อย่างครอบคลุม สะท้อนแนวคิด "มหานครแห่งความทันสมัยที่หลากหลาย" (The Metropolis of Diverse Modernity) ซึ่งจะช่วยดึงนักท่องเที่ยวให้เข้ามาท่องเที่ยวมากขึ้นจากวันละกว่า 550,000 คน เป็นวันละกว่า 650,000 คน และร่วมมือกับผู้ประกอบการเพื่อขับเคลื่อนให้เกิดการลงทุนในย่านสยาม รองรับการเปิดประชาคมเศรษฐกิจอาเซียน
ชิบายามะ
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของชิบายามะได้ลดลงหลังจากขึ้นสูงสุดในทศวรรษ 1950
การศึกษา
ชิบายามะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย
ฮานิวะแห่งชิบายามะ
เทศกาลชิบายามะฮานิวะจัดขึ้นทุกปีในวันอาทิตย์ที่สองของเดือนพฤศจิกายน เทศกาลนี้เริ่มขึ้นในปี 1982 ซึ่งจัดตลอดทั้งวันโดยมีขบวนของผู้ใหญ่ที่แต่งกายเป็นผู้ปกครองท้องถิ่นในยุคโคฟุง เด็กประถมและมัธยมต้นแต่งตัวเป็นโคไดจิน (古代人 (kodaijin)) ซึ่งเป็นคำที่มีความหมายว่า "คนโบราณ" และเทศกาลจะสิ้นสุดในตอนมืดค่ำโดยมีกองไฟที่ศาลเจ้าชิบายามะคูมาโนะ ซึ่งเป็นสัญลักษณ์ของพิธีศพของผู้ปกครองท้องถิ่นในยุคโคฟุง
วัดชิบายามะนิโอซง
วัดคันนงเกียวจิ เป็นวัดพุทธนิกายเท็นได เป็นที่รู้จักกันแพร่หลายในเมืองในชื่อ วัดชิบายามะนิโอซง วัดแห่งนี้มีเจดีย์ 3 ชั้น โดยเจดีย์แห่งนี้ถูกกำหนดให้เป็นทรัพย์สินทางวัฒนธรรมที่สำคัญของจังหวัดชิบะ และภายในวัดยังมีพิพิธภัณฑ์ที่มีการจัดแสดงฮานิวะ ตลอดจนงานศิลปะและโบราณวัตถุทางศาสนา
วัดบางพลีน้อย
วัดบางพลีน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพลีน้อย อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 15 ไร่ 3 งาน 5 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา
วัดบางนางเพ็ง
วัดบางนางเพ็ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านระกาศ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 15 ไร่ 3 งาน 5 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา เป็นพื้นที่ราบลุ่ม ริมฝั่งคลองบางนางเพ็ง
วัดบางนางเพ็ง เดิมชื่อว่า วัดดอน ก่อตั้งเมื่อ พ.ศ. 2473 ผู้บริจาคที่ดินกลุ่มแรก คือ นางจี่ ภู่ซ้อน, นายแป๊ะ สายทอง, นายเนตร ฉิมวิเชียร, นายเลือน สีเขียว และนายบุตร มาลัยเรือง บริจาคที่ดิน 4 ไร่ 1 งาน ประชาชนในท้องที่ช่วยกันสร้างวัด ให้ชื่อว่า วัดบางอีเพ็ง ภายหลังเปลี่ยนชื่อมาเป็น "วัดบางนางเพ็ง" โดยมีหลวงพ่อพลีเป็นเจ้าอาวาสรูปแรก ต่อมามหาชื้นและโยมกิมเฮี๊ยะ มงคล ได้บริจาคที่ดินเพิ่มอีก 70 ไร่ ก่อตั้งโรงเรียนวัดบางนางเพ็ง ปัจจุบันทางวัดได้บริจาคที่ดินให้กับชาวบ้านที่ถูกไล่ที่มาจากสนามกอล์ฟ จำนวน 42 ไร่ ให้อยู่อาศัย จำนวน 200 ครัวเรือน ชาวบ้านดั้งเดิมที่อาศัยอยู่บริเวณวัดนี้ย้ายถิ่นฐานมาจากที่ต่าง ๆ เช่น ลาดกระบัง บางพลีใหญ่ ตำบลกิ่งแก้ว จังหวัดปทุมธานี ส่วนมากเป็นชาวมอญ วัดนี้จึงเป็นวัดมอญ โดยสังเกตได้จากมีรูปหงส์รอบอุโบสถ วัดได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512
การวิเคราะห์เชิงจริง
ในวิชาคณิตศาสตร์ การวิเคราะห์เชิงจริง (Real analysis) เป็นสาขาหนึ่งของคณิตวิเคราะห์ ที่ศึกษาสมบัติของจำนวนจริง ลำดับและอนุกรมที่มีพจน์เป็นจำนวนจริง ตลอดจน ฟังก์ชันค่าจริง แนวคิดพื้นฐานที่เกี่ยวข้องได้แก่ การลู่เข้า ลิมิต ความต่อเนื่อง การหาอนุพันธ์ได้ และ การหาปริพันธ์ได้
ความต่อเนื่อง
ฟังก์ชันจากเซตของจำนวนจริงไปยังเซตของจำนวนจริงสามารถเขียนเป็นกราฟบนระบบพิกัดฉากได้ เราจะเรียกฟังก์ชัน ว่าเป็นฟังก์ชันต่อเนื่อง (ในมุมมองง่าย ๆ) ถ้ากราฟของฟังก์ชันเป็นเส้นต่อเนื่องเส้นเดียว และไม่ "ขาด" หรือ "กระโดด" แยกจากกัน ความพยายามที่จะนิยามแนวคิดเรื่องความต่อเนื่องข้างต้นให้รัดกุมในเชิงคณิตศาสตร์ส่งผลให้ แบร์นาร์ท บ็อลท์ซาโน และ คาร์ล ไวเออร์ชตราส สร้างบทนิยามลิมิตแบบ (ε, δ) ขึ้นมา
เดวิด เฟอร์
เดวิด เฟอร์ (David Furr) เป็นนักแสดงละคร, ภาพยนตร์ และโทรทัศน์ และผู้กำกับภาพยนตร์ชาวอเมริกัน เขาได้รับการเสนอชื่อชิงรางวัลโทนีจากการแสดงในละครบรอดเวย์เรื่อง Noises Off ของบริษัทราวด์อะเบาท์เธียร์เตอร์ เขามีชื่อเสียงจากเรื่อง เดอะไฮท์เวย์แมน (2019), 13 เอาเออส์ (2016) และ ไอรอน ฟิสต์ (2017)
โยโกชิบาฮิการิ
การศึกษา
โยโกชิบาฮิการิมีโรงเรียนที่สังกัดเทศบาลเมือง ได้แก่ โรงเรียนประถม 7 แห่ง และโรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาจังหวัดชิบะ
คลิฟตัน เดวิส
คลิฟตัน ดันแคน เดวิส (Clifton Duncan Davis; เกิด 4 ตุลาคม พ.ศ. 2488) เป็นนักแสดง, นักร้อง, นักแต่งเพลง, รัฐมนตรี และนักประพันธ์ชาวอเมริกัน
บาบส์ โอลูซันโมกุน
โอลูซันโมกุนเกิดในเมืองลากอส ประเทศไนจีเรีย และอาศัยอยู่ที่อยู่ที่นิวยอร์ก เขาสามารถพูดภาษาฝรั่งเศสและโปรตุเกสได้อย่างคล่องแคล่วและเป็นปรมาจารย์ยิวยิตสู ในปี พ.ศ. 2560 เขาปรากฏตัวใน เรื่อง แบล็คมิวเซียม" ซึ่งเป็นตอนหนึ่งของซีรีส์กวีนิพนธ์เรื่อง Black Mirror. เขายังปรากฏตัวในวิดีโอเกม Max Payne 3 ในบท Serrano: เขาเป็นทั้งนักแสดงและนักพากย์
นกมุดน้ำ
การแพร่กระจายพันธุ์และถิ่นที่อยู่
พบในเทือกเขาทางตะวันออกของเขตชีวภาพพาลีอาร์กติก
พฤติกรรมและนิเวศวิทยา
นกมุดน้ำกินสัตว์ไม่มีกระดูกสันหลังและสัตว์จำพวกแมลง ตัวหนอน หรือไข่ปลาที่เกาะตามก้อนหิน โดยอาหารโปรดคือแมลงน้ำ นกมุดน้ำนี้สามารถมุดลงไปใต้น้ำ ใช้ปีกและขาพุ้ยน้ำ ให้เคลื่อนที่ไปตามทิศทางที่ต้องการ จากนั้นใช้ปากคาบเหยื่อ แล้วโผล่ขึ้นมาเหนือน้ำเพื่อกลืนอาหารและดำลงไปหาเหยื่อต่อไป จึงเป็นที่มาของชื่อนกมุดน้ำ การว่ายน้ำและดำน้ำเพื่อจับเหยื่อนี้คล้ายพฤติกรรมของนกทะเล ในช่วงพักผ่อนจะเกาะตามก้อนหินเพื่อตากแดดให้ขนแห้ง มักร้องเสียง "จี๊ด ๆ" เป็นจังหวะ
รอน ไซมอนส์
รอน ไซมอนส์ (Ron Simons) เป็นนักแสดงและโปรดิวเซอร์ชาวอเมริกันและเป็นผู้ได้รับรางวัลโทนีสี่ครั้ง มีชื่อเสียงจากการแสดงเรื่องเรื่อง 27 เดรสเซส (2008), ไนท์แคชส์อัส (2010) และ บลูแคไพรซ์ (2013)
วัดลากค้อน
วัดลากค้อน เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 4 บ้านลากค้อน ตำบลราษฎร์นิยม อำเภอไทรน้อย จังหวัดนนทบุรี ปัจจุบันมีพระครูประสิทธิ์นันทธรรม (พีรศีล ฐานวีโร) เป็นเจ้าอาวาส
อิจิโนมิยะ (จังหวัดชิบะ)
เทศบาลข้างเคียง
จังหวัดชิบะ
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของอิจิโนมิยะเพิ่มขึ้นตลอด 20 ปีที่ผ่านมา
Actinopodidae
Actinopodidae เป็นวงศ์ของแมงมุมในอันดับฐาน mygalomorph พบในทวีปออสเตรเลียและอเมริกาใต้ ในวงศ์นี้มีแมงมุมเมาส์สไปเดอร์ ที่การกัดของมันเป็นอันตราย (แม้จะรายงานการกัดน้อยก็ตาม) และถือว่ามีความสำคัญทางการแพทย์
วัดนครอินทร์
ประวัติ
แหล่งข้อมูลบางแหล่งกล่าวว่า นายอินทร์และนางนครเป็นผู้ถวายที่ดินและดำเนินการสร้างวัดนครอินทร์ เดิมวัดนี้มีชื่อว่า วัดบางขุนเทียน เนื่องจากตั้งอยู่ริมคลองบางขุนเทียน ต่อมาเปลี่ยนชื่อเป็น วัดใหม่นครอินทร์ (และต่อมาเรียกว่า "วัดนครอินทร์") เพื่อเป็นเกียรติแก่ผู้บริจาคที่ดินให้สร้างวัด ในขณะที่แหล่งข้อมูลบางแหล่งระบุว่า ผู้สร้างวัดนครอินทร์เป็นชาวมอญชื่อมะโดดหรือมะซอนซึ่งเข้ามารับราชการในช่วงต้นสมัยสมเด็จพระเจ้าตากสินมหาราช เป็นนายกองรามัญ กรมอาษาทะมาตย์ กล่าวขานกันว่าเป็นทหารคู่พระทัยอีกคนหนึ่งของสมเด็จพระเจ้าตากสินมหาราช ต่อมาในสมัยรัตนโกสินทร์ตอนต้น นายมะโดดได้รับการแต่งตั้งให้เป็นพระยานครอินทร์ แล้วเลื่อนเป็นเจ้าพระยารามจตุรงค์หรือบางแห่งก็เรียกว่าพระยารามัญวงษ์
ลำดับเหตุการณ์การประท้วงในประเทศไทย พ.ศ. 2563–2565 (กรกฎาคม 2563)
วันที่ 18 กรกฎาคม 2563 ประเทศไทยมีการเดินขบวนประท้วงบนท้องถนนครั้งใหญ่ที่สุดนับตั้งแต่รัฐประหารในประเทศไทย พ.ศ. 2557 ณ อนุสาวรีย์ประชาธิปไตย ในกรุงเทพมหานคร ผู้ประท้วงซึ่งรวมตัวกันในชื่อกลุ่ม "เยาวชนปลดแอก" (Free Youth) ยื่นข้อเรียกร้อง 3 ประการ ได้แก่ การยุบสภาผู้แทนราษฎร โดยผู้ประท้วงระบุเหตุผลว่า รัฐบาลได้ล้มเหลวในการบริหารเศรษฐกิจ โดยเฉพาะอย่างยิ่งในช่วงการระบาดทั่วของโรคโควิด-19 ในประเทศไทย และการปล่อยละเลยให้บุคคลสำคัญจากต่างประเทศเข้ามาในประเทศไทยโดยไม่กักตัว 14 วัน จึงเป็นเหตุผู้ประท้วงไม่ไว้วางใจในการทำงานของรัฐบาล, การหยุดคุกคามประชาชน เนื่องจากมีการอ้างความมั่นคงเพื่อปิดปากประชาชน และยัดข้อหาให้ผู้ชุมนุม และ การร่างรัฐธรรมนูญฉบับใหม่ เนื่องจากรัฐธรรมนูญฉบับปัจจุบันเป็นการสืบทอดอำนาจระบอบเผด็จการ ผู้ประท้วงกำหนดระยะเวลาให้รัฐบาลตอบสนองภายใน 2 สัปดาห์ มิฉะนั้นผู้ประท้วงจะทำการยกระดับการชุมนุมต่อไป สาเหตุการประท้วงเกิดจากเศรษฐกิจของประเทศที่ได้รับผลกระทบจากโควิด-19 การบังคับใช้ พ.ร.ก.ฉุกเฉิน ซึ่งผู้ชุมนุมมองว่า มีวัตถุประสงค์แอบแฝงเพื่อห้ามการชุมนุมทางการเมือง โดยการชุมนุมเริ่มต้นในเวลา 17:00 น. มีผู้เข้าร่วมประมาณ 2,500 คน มีประกาศจะปักหลักค้างคืนจนถึงเวลา 08:00 แต่ในช่วงเวลา 00:00 กลุ่มผู้ประท้วงประกาศยุติการชุมนุม เพราะกังวลเรื่องความปลอดภัย ส่วน ศ.พิเศษ​ ชาญวิทย์ เกษตรศิริ นักวิชาการประวัติศาสตร์ เตือนผู้ชุมนุมอย่าชุมนุมค้างคืน เพื่อไม่ให้ซ้ำรอยเหตุการณ์ 6 ตุลา
จากนั้นการประท้วงได้ลามไปทั่วประเทศ มีการจัดระเบียบการเดินขบวนในกว่า 20 จังหวัดในวันที่ 23 กรกฎาคม บางมหาวิทยาลัยและโรงเรียนสั่งห้ามบุคลากรและนักเรียนนักศึกษาเข้าร่วมการชุมนุมและห้ามจัดการชุมนุมในพื้นที่โดยอ้างเหตุความกังวลเรื่องโควิด-19 พลเอก อภิรัชต์ คงสมพงษ์ ผู้บัญชาการทหารบกและกลุ่มนิยมรัฐบาลชี้ว่าการกระทำบางอย่างของนักศึกษาอาจเข้าข่ายความผิดต่อองค์พระมหากษัตริย์ไทย วันที่ 24 กรกฎาคม ที่จัตุรัสท้าวสุรนารี จังหวัดนครราชสีมา มีการจัดการนั่งยึดพื้นที่โดยกลุ่มอาจารย์และนักศึกษาจาก 4 มหาวิทยาลัยในจังหวัด นับเป็นการประท้วงครั้งใหญ่สุดครั้งหนึ่ง วันที่ 27 และ 29 กรกฎาคม คนไทยที่กรุงลอนดอน ในสหราชอาณาจักร และนครนิวยอร์กในสหรัฐ ร่วมประท้วงต่อต้านรัฐบาลด้วย
เคลลี บาร์เรตต์
ชีวประวัติ
เคลลี บาร์เรตต์ ได้รับการเลี้ยงดูจากแม่เลี้ยงเดี่ยวในเวอร์จิเนียบีช รัฐเวอร์จิเนีย ตอนเป็นเด็กเธอแสดงความสนใจในการแสดงหลังจากชมเรื่อง เมอริลีวีโรลล์อะลอง บนเวที เธอร้องเพลงตลอดเวลากับแม่ของเธอโดยระบุว่า "เธอจะเป็นทนายความหรือนักแสดงเพราะ [เธอ] ชอบเถียง" เธอเข้าเรียนที่ โรงเรียนสอนศิลปะกอฟเวอร์เนอร์ ก่อนที่จะเข้าเรียนที่ มหาวิทยาลัยศิลปะ ในเมืองฟิลาเดลเฟีย เธอยังคงแสดงบนเวทีในขณะที่แสดงในภาพยนตร์ด้วย เคลลียังเริ่มแสดงเป็นตัวละครประจำทางโทรทัศน์เช่นเรื่อง แอสเดอะเวิร์ลด์เทิร์นส์, ชิคาโกไฟร์เออร์ และ ไอจัสต์วอนต์มายแพนต์สแบ็ค เธอปรากฏตัวเล็กน้อยในเรื่อง ศรีภริยา, เพอร์สันออฟอินเทอเรสต์, Ugly Betty และ บลูบลัดส์ เธอกลายเป็นส่วนหนึ่งของแฟรนไชส์จักรวาลภาพยนตร์มาร์เวลที่ประสบความสำเร็จด้วยการรับบทเป็น Maria Castle ใน เดอะพันนิชเชอร์
วัดแสนเกษม
วัดแสนเกษม เดิมเรียกว่า วัดสิบสาม โดยนายอำเภอแก้วและนางกล่ำซึ่งเป็นภรรยา ได้ถวายที่ดินสร้างวัดจำนวน 13 ไร่ 3 งาน 60 ตารางวา ได้รับอนุญาตสร้างวัดเมื่อวันที่ 9 พฤษภาคม พ.ศ. 2433 ได้รับพระราชทานวิสุงคามสีมาครั้งแรกเมื่อ พ.ศ. 2455 กาลเวลาผ่านไปสิ่งก่อสร้างมีความชำรุดทรุดโทรม ทางวัดได้ทำการบูรณปฏิสังขรณ์ ได้พัฒนาในทุกยุคเจ้าอาวาส และได้รับพระราชทานวิสุงคามสีมาครั้งใหม่เมื่อวันที่ 30 ธันวาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 28 กุมภาพันธ์ พ.ศ. 2520
วัดนิยมยาตรา
วัดนิยมยาตราได้สร้างเมื่อวันที่ 5 มกราคม พ.ศ. 2428 โดยมีนายหงิมและนางเหมือน ชื่นชม เป็นผู้ถวายที่ดินและดำเนินการสร้างวัด ได้มีนามตามท้องที่ตั้งวัด วัดนี้ได้รับพระราชทานวิสุงคามสีมา เมื่อวันที่ 13 พฤศจิกายน พ.ศ. 2478 ได้ผูกพัทธสีมาเมื่อ พ.ศ. 2497 ในด้านการศึกษา ทางวัดได้เปิดสอนพระปริยัติธรรม เริ่มมาตั้งแต่ พ.ศ. 2478 และมีหน่วย อ.ป.ต. ห้องสมุดตั้งอยู่ที่วัดนี้ นอกจากนี้ยังมีโรงเรียนตั้งอยู่ติดต่อกับวัดทางทิศตะวันตก
ลำดับเหตุการณ์การประท้วงในประเทศไทย พ.ศ. 2563–2565 (สิงหาคม 2563)
วันที่ 16 สิงหาคม คณะประชาชนปลดแอกซึ่งยกระดับจากกลุ่มเยาวชนปลดแอก จัดการชุมนุม "ขีดเส้นตายไล่เผด็จการ" ที่อนุสาวรีย์ประชาธิปไตย สำนักข่าวนิกเกอิเอเชียนรีวิวรายงานอ้างตำรวจภาคสนามว่ามีผู้เข้าร่วมอย่างน้อย 20,000 คน โดยผู้ชุมนุมย้ำข้อเรียกร้อง 3 ข้อเดิม และเพิ่ม 2 จุดยืน ได้แก่ ไม่เอารัฐบาลแห่งชาติและรัฐประหาร รวมถึง 1 ความฝัน คือ ระบอบประชาธิปไตยที่มีพระมหากษัตริย์อยู่ภายใต้รัฐธรรมนูญ" กลุ่มยังยื่นคำขาดว่า ภายในเดือนกันยายน จะต้องยกเลิกวุฒิสภาชุดปัจจุบัน ซึ่งคณะประชาชนปลดแอกมองว่าเป็นกลไกสืบทอดอำนาจของคณะรักษาความสงบแห่งชาติให้ได้ นอกจากนี้ในวันเดียวกัน มีการชุมนุมสนับสนุนในต่างประเทศ คือ ในกรุงไทเป ประเทศไต้หวัน ซึ่งมีชาวไต้หวัน ชาวฮ่องกงและชาวสิงคโปร์เข้าร่วมด้วยจำนวนหนึ่ง มีนักเรียนหลายโรงเรียนร่วมประท้วงด้วย ใช้แฮชแท็ก #โรงเรียนหน้าเขาไม่เอาเผด็จการ มีการกล่าวถึง 4 แสนครั้ง แต่มีโพสต์จากโรงเรียนแห่งหนึ่งในจังหวัดนครสวรรค์ว่าครูตราหน้านักเรียนว่าโง่และถูกพรรคการเมืองหลอก รวมทั้งมีกรณีปัดโทรศัพท์เคลื่อนที่ของนักเรียนเสียหาย
วัดราษฎร์นิยม (จังหวัดนนทบุรี)
อาคารเสนาสนะได้แก่ อุโบสถ สร้างเมื่อ พ.ศ. 2530 มีพระประธานปางมารวิชัย สร้างเมื่อ พ.ศ. 2530 ศาลาการเปรียญ สร้างเมื่อ พ.ศ. 2516 มีพระประธานปางมารวิชัย สร้างเมื่อ พ.ศ. 2500 ภายในวัดยังมีศาลเจ้าแม่ท่าไชย มีพิธีการบายสีขึ้นสานทุกวันที่ 17 เมษายน ของทุกปี และเจดีย์ศรีราษฎร์นิยมซึ่งประดิษฐานรูปหล่อหลวงพ่อแฉ่ง ท่านได้สร้างวัตถุมงคลที่มีอานุภาพด้านเมตตาและแคล้วคลาด โดยเฉพาะยันต์หลวงพ่อแฉ่ง
วัดสโมสร (จังหวัดนนทบุรี)
วัดสโมสรเป็นวัดมอญ มีเสาหงส์แสดงสัญลักษณ์ ยังคงใช้บทสวดมนต์และการทำสังฆกรรมทุกประเภทเป็นภาษามอญ มีกิจกรรมของชาวมอญในวันสงกรานต์ ได้แก่ การตักบาตรดอกไม้เข้าพรรษา การแห่หงส์ธงตะขาบ การปล่อยปลา การเล่นสะบ้าหนุ่มสาว และการแสดงมหรสพภาคกลางคืนเป็นต้น
เจมี เรย์ นิวแมน
เจมี เรย์ นิวแมน (Jaime Ray Newman; เกิด 2 เมษายน พ.ศ. 2521) เป็นนักแสดง, โปรดิวเซอร์ และนักร้องชาวอเมริกัน เธอเป็นที่รู้จักจากการแสดงเป็น Kristina Cassadine ในละครโทรทัศน์เรื่อง เจเนรัลฮอสปิตัล, แสดงเป็น มินดี้ โอเดลล์ในละครซีรีส์เรื่อง เวโรนิกามาร์ส, แคท การ์เดเนอร์ ในซีรีส์แฟนตาซีเรื่อง อีสต์วิก, Lt. Laura Cadman ในซีรีส์นิยายวิทยาศาสตร์เรื่อง สตาร์เกตแอตแลนติส, เทสส์ ฟอนตานาในซีรีส์แนววิทยาศาสตร์เรื่อง ยูเรก้า, รับบท แคท เปโตรวาในซีรีส์ดราม่าระทึกขวัญเรื่อง เรดวิโดว์, แซม กอร์ดอนในซีรีส์แนวดราม่าคอมเมดี้เรื่อง มายด์เกมส์, แอลลิสัน รอธในซีรีส์ดราม่าอาชญากรรมเรื่อง วิกเกดซิตี้ และแสดงเป็นซาราห์ ลีเบอร์แมนในซีรีส์จักรวาลภาพยนตร์มาร์เวลเรื่อง เดอะพันนิชเชอร์
วัดแสนสุข (กรุงเทพมหานคร)
วัดแสนสุข เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในแขวงมีนบุรี เขตมีนบุรี กรุงเทพมหานคร มีที่ดินตั้งวัดเนื้อที่ 13 ไร่ ที่ธรณีสงฆ์จำนวน 2 แปลง เนื้อที่ 21 ไร่ 1 งาน 98 ตารางวา
วัดอุทัยธรรมาราม (กรุงเทพมหานคร)
วัดอุทัยธรรมารามเป็นวัดลำดับที่ 13 ในเขตลาดกระบัง ประวัติการสร้างวัด นายอุทัยและนางทองดี หุ่นอยู่ ถวายที่ดินจำนวน 8 ไร่ เพื่อสร้างวัด ประชาชนในพื้นที่ได้ช่วยกันสร้างสำนักสงฆ์ให้ชื่อว่า สำนักสงฆ์สารีบุตร ตั้งแต่ปี พ.ศ. 2515 กระทรวงศึกษาธิการประกาศตั้งวัดที่ถูกต้องตามกฏหมายเมื่อวันที่ 4 มกราคม พ.ศ. 2538 ผู้ขออนุญาตให้สร้างวัดคือ นายอุทัย หุ่นอยู่ โดยใช้นามวัดว่า "วัดอุทัยธรรมาราม" โดยมีพระครูสถิตปัญญาพิมล เป็นเจ้าอาวาสรูปแรก และมีพระสมุห์ คงศักฐิ์ ปณฺฑิโต เป็นเจ้าอาวาสรูปปัจจุบัน วัดได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
วัดเจ็ดโคก
วัดเจ็ดโคกสร้างขึ้นเมื่อ พ.ศ. 2532 ตั้งเป็นวัดเมื่อวันที่ 16 มิถุนายน พ.ศ. 2543 โดยมีหลวงพ่อสุด ยโสธโร เป็นผู้ดำเนินการขออนุญาตสร้างวัดและตั้งวัด ที่มาของชื่อวัดมาจากการที่วัดมีเรือสำเภามาล่ม 7 ลำ และได้สร้างศาลไว้ 7 ที่ จึงเรียกว่า "เจ็ดโคก" ปัจจุบันก็มีศาลนั้นอยู่ที่เดิมจนถึงทุกวันนี้ ปัจจุบันมีพระอธิการสุข ยโสธโร เป็นเจ้าอาวาสนับตั้งแต่ พ.ศ. 2543
นกเปลือกไม้
นกเปลือกไม้ (Manipur treecreeper หรือ Hume's treecreeper; ) เป็นนกขนาดเล็กที่ไต่หากินตามแนวดิ่งของเปลือกลำต้นของต้นไม้ใหญ่ ในป่าดิบเขาและป่าเบญจพรรณ มีปากเรียวแหลมยาวและโค้ง ลำตัวสีน้ำตาลลาย หางยาวแข็งช่วยในการค้ำยันต้นไม้ขณะไต่ นกเปลือกไม้ (C. manipurensis) แยกเป็นชนิดใหม่ออกจากนกเปลือกไม้สิกขิม (C. discolor) จากสีโทนส้มที่โดดเด่นที่คางและก้น รวมทั้งเสียงร้องที่ลากยาวกว่า และยังเป็นชนิดเดียวในวงศ์นกเปลือกไม้ (Certhioidea) ที่ถูกจัดให้เป็นนกประจำถิ่นของประเทศไทย มีถิ่นอาศัยทางตอนเหนือของไทยที่ติดกับลาวและพม่า ได้แก่ที่ตาก แม่ฮ่องสอน และน่าน
อนุกรมวิธาน
นกเปลือกไม้ ได้รับการอธิบายแยกชนิดพันธุ์ใหม่ออกจากนกเปลือกไม้สิกขิม (C. discolor) เมื่อปี ค.ศ. 1881 โดยอัลลัน ออคตาเวียน ฮูม (Allan Octavian Hume) นักธรรมชาติวิทยาชาวอังกฤษที่ทำงานในอินเดีย จากความแตกต่างของสี เสียงร้อง ระดับความสูงของถิ่นอาศัย และได้รับการยืนยันจากการตรวจทางพันธุกรรม
ชื่อสามัญ "Hume's" ได้รับการตั้งเพื่อเป็นเกียรติแก่ อัลลัน ออคตาเวียน ฮูม อีกด้วย แต่โดยทั่วไปในหลายภาษาเรียก "นกเปลือกไม้มณีปุระ" (Manipur treecreeper) จากถิ่นกำเนิด (type locality) ในมณีปุระ หรือเรียก "นกเปลือกไม้พม่า" (Burmese treecreeper) ในบางครั้ง
วงศ์นกเปลือกไม้มี 2 สกุลคือ สกุล Salpornis มี 2 ชนิดแต่ไม่พบในประเทศไทย และ สกุล Certhia มี 9 ชนิดซึ่งกระจายพันธุ์ในทวีปแอฟโฟร-ยูเรเชีย (โลกเก่า) โดยเฉพาะในแถบเทือกเขาหิมาลัยและเทือกเขาใกล้เคียง (มีเพียงชนิดเดียวที่พบในอเมริกาคือ Certhia americana) โดยในวงศ์นกเปลือกไม้มีชนิดเดียวที่พบในประเทศไทย คือ Certhia manipurensis
การแพร่กระจายพันธุ์และนิเวศวิทยา
นกเปลือกไม้มีขนาดช่วงกระจายพันธุ์ที่กว้าง ทำให้ไม่เข้าข่ายเสี่ยงต่อการสูญพันธุ์ (Vulnerable species - VU) แม้ว่าแนวโน้มจำนวนประชากรจะลดลง นกเปลือกไม้จึงได้รับการประเมินว่ามีความกังวลน้อยที่สุด
เจียหยาง
ประวัติศาสตร์
พบว่าชาวเจียหยางจำนวนมากอพยพไปต่างประเทศในช่วงทศวรรษที่ 1930 ทั้งปนตียานักและเกอตาปังในอินโดนีเซีย, โจโฮร์บะฮ์รูในมาเลเซีย, สิงคโปร์, กัมพูชา และไทย ต่างก็มีชุมชนชาวจีนโพ้นทะเลจำนวนมากที่มาจากเจียหยาง
เจด วู
เจด อู (Jade Wu; เกิด 5 มกราคม พ.ศ. 2496) เป็นนักแสดงหญิง, นักเขียนบทละคร, ผู้อำนวยการสร้าง, ผู้กำกับ, บรรณาธิการและผู้ประสบความสำเร็จด้านศิลปะ ชาวอเมริกันเชื้อสายจีนซึ่งเกิดที่ญี่ปุ่น เธอเป็นหลานสาวของนักแสดงและผู้กำกับชาวจีนที่มีชื่อเสียงโด่งดัง หยวนหลง หวัง ซึ่งมีผลงานในฮ่องกง, จีนและไต้หวัน ตลอดระยะเวลาการทำงานของเธอวูได้ทำงานให้กับซีรีส์ดราม่าตอนกลางวันช่องเอบีซีเรื่อง General Hospital และ One Life to Live ในขณะเดียวกันเธอได้ทำงานเป็นนักเขียนของดิสนีย์ด้วย เธอเคยเขียนบทและกำกับภาพยนตร์สารคดีหลายเรื่องที่ฉายในตลาด IFP, เทศกาลภาพยนตร์นานาชาติเอเชียนอเมริกัน, การประชุมผู้ผลิตซันแดนซ์และหอจดหมายเหตุภาพยนตร์ Anthology ในนครนิวยอร์ก ในฐานะนักเขียนเธอยังเคยแสดงบทละครของตัวเองในงานนอกสถานที่และสถานที่ต่างๆที่มีชื่อเสียงเช่น Santa Clara Experimental Theatre Festival และ La Jolla Studio Stage เพื่อพิสูจน์ตัวเองว่ามีความสามารถหลายด้านวูยังดำรงตำแหน่งผู้บริจาคทุนระดับชาติให้กับผู้ร่วมอภิปรายทางศิลปะสภาแห่งรัฐนิวยอร์กด้านศิลปะ, ผู้ให้การสนับสนุนศิลปินรายบุคคลและยังดำรงตำแหน่งคณะกรรมการตัดสินรางวัลเอ็มมีระดับนานาชาติอีกด้วย
เดอะไซเลนท์ซี (ละครชุดทางโทรทัศน์)
เดอะไซเลนท์ซี (The Silent Sea; ) เป็นละชุดทางโทรทัศน์รับชมผ่านเว็บไซต์แนวนวนิยายวิทยาศาสตร์ลึกลับระทึกขวัญของเกาหลีใต้ นำแสดงโดย แพ ดูนา, กง ยู และอีจุน ละครเรื่องนี้ดัดแปลงมาจากภาพยนตร์สั้นเรื่อง The Sea of Tranquility ปี ค.ศ. 2014 ที่เขียนบทและกำกับโดย ชเว ฮัง-ยง ซึ่งจะมากำกับการแสดงอีกครั้ง มีกำหนดฉายทางเน็ตฟลิกซ์
โอลิมปิกเยาวชนฤดูร้อน 2030
โอลิมปิกเยาวชนฤดูร้อน 2030 (2030 Summer Youth Olympics) หรือที่รู้จักอย่างเป็นทางการในชื่อ กีฬาโอลิมปิกเยาวชนฤดูร้อนครั้งที่ 5 (V Summer Youth Olympic Games) (Les Vème Jeux olympiques de la jeunesse d'été) จะเป็นการจัดการแข่งขันครั้งที่ 5 ของโอลิมปิกเยาวชนฤดูร้อน ซึ่งเป็นกีฬานานาชาติ, การศึกษา และเทศกาลวัฒนธรรมสำหรับเยาวชน ในเมืองที่กำหนดโดยคณะกรรมการโอลิมปิกสากล (IOC)
ขั้นตอนการคัดเลือกเจ้าภาพ
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่
รายชื่อนักแสดงภาพยนตร์ในจักรวาลภาพยนตร์มาร์เวล (ดิอินฟินิตีซากา)
เปิดตัวในเรื่อง ไอรอนแมน 2
! scope="row" | จัสติน แฮมเมอร์ ! scope="row" | เชสส์ โรเบิร์ตส์ ! scope="row" | นาตาชา โรมานอฟ นาตาลี รัชแมน / แบล็ก วิโดว์ ! scope="row" | สเติร์น ! scope="row" | แอนตัน แวนโก้ ! scope="row" | อีวาน แวนโก วิปลาช ! scope="row" colspan="7" style="background-color:#ddf;" |
เปิดตัวในระยะ 1
! scope="row" | บรูซ แบนเนอร์ ฮัลค์ ! scope="row" | เจมส์ "บักกี" บานส์ วอเตอร์โซลเยอร์ ! scope="row" | คลินท์ บาร์ตัน ฮอกอาย ! scope="row" | เปกกี คาร์เตอร์ ! scope="row" | แฟนดรัล ! scope="row" | เจน ฟอสเตอร์ ! scope="row" | ฟริกกา ! scope="row" | นิค ฟิวรี ! scope="row" | ฮอวลีย์ ! scope="row" | เฮมดัลล์ ! scope="row" | มาเรีย ฮิลล์ ! scope="row" | แฮโรลด์ "แฮปปี้" โฮแกน ! scope="row" | โฮกัน ! scope="row" | J.A.R.V.I.S. ! scope="row" | ดาร์ซี ลูอิส ! scope="row" | โลกิ ! scope="row" | โอดิน ! scope="row" | เวอร์จิเนีย "เพพเพอร์" พอตส์ ! scope="row" | เจมส์ "โรดี้" โรดส์ วอร์แมชีน / ไอรอนแพทริออต ! scope="row" | สตีฟ โรเจอร์ส กัปตันอเมริกา ! scope="row" | นาตาชา โรมานอฟ แบล้กวิโดว์ ! scope="row" | เอริก เซลวิก ! scope="row" | ซิฟ ! scope="row" | แจสเปอร์ ซิทเวลล์ ! scope="row" | ฮาวเวิร์ด สตาร์ค ! scope="row" | โทนี สตาร์ก ไอรอนแมน ! scope="row" | สเทิร์น ! scope="row" | ธานอส ! scope="row" | ดิอาเธอร์ ! scope="row" | ธอร์ ! scope="row" | วอลสแตกก์ ! scope="row" | โฮ ยินเซิน ! scope="row" | อาร์นิม โซลา ! scope="row" colspan="7" style="background-color:#ddf;" |
เปิดตัวในเรื่อง ธอร์ เทพเจ้าสายฟ้าโลกาทมิฬ
! scope="row" | อัลกริม คูร์ส ! scope="row" | บอร์ ! scope="row" | เอียน บูธบี้ ! scope="row" | คารินา ! scope="row" | เอียร์ ! scope="row" | เมลาคิธ ! scope="row" | ริชาร์ด ! scope="row" | ทาเนเลียร์ ทีวาน เดอะคอลเลคเตอร์ ! scope="row" | ไทร์ ! scope="row" colspan="7" style="background-color:#ddf;" |
เปิดตัวในเรื่อง สไปเดอร์แมน: ฟาร์ ฟรอม โฮม
! scope="row" | เควนติน เบ็ค มิสเทริโอ ! scope="row" | แบรด เดวิส ! scope="row" | จูเลียส เดลล์ ! scope="row" | ดิมิทรี ! scope="row" | E.D.I.T.H. ! scope="row" | เจ. โจนาห์ เจมสัน
วัดยกกระบัตร
อาคารเสนาสนะ ได้แก่ อุโบสถกว้าง 23 เมตร ยาว 35 เมตร สร้างเมื่อ พ.ศ. 2512 เป็นอาคารคอนกรีตเสริมเหล็ก ศาลาการเปรียญกว้าง 15 เมตร ยาว 40 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก หอสวดมนต์กว้าง 15 เมตร ยาว 40 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก กุฏิสงฆ์จำนวน 6 หลัง เป็นอาคารไม้ 2 หลัง และตึก 4 หลัง วิหารกว้าง 12 เมตร ยาว 30 เมตร เป็นอาคารไม้ทรงไทย สร้างเมื่อ พ.ศ. 2528 ศาลาอเนกประสงค์ กว้าง 15 เมตร ยาว 35 เมตร เป็นอาคารคอนกรีตเสริมเหล็ก ทรงไทย ปูชนียวัตถุได้แก่ พระประธานพรสร้างเมื่อ พ.ศ. 2514 พระพุทธรูปรัตนะ รูปหล่ออดีตเจ้าอาวาสสร้างเมื่อ พ.ศ. 2499 และรอยพระพุทธบาทจำลองสร้างเมื่อ พ.ศ. 2514 วัดมีการจัดงานประจำปีปิดทองหลวงพ่อคุ้ม
วัดละมุด (จังหวัดสมุทรสงคราม)
อุโบสถ มีหลังคาเครื่องไม้มุงกระเบื้อง ด้านข้างมีชายคาปีกนกโดยรอบ เจดีย์บรรจุอัฐิเจดีย์ก่ออิฐถือปูนย่อมุมไม้สิบสองตั้งอยู่บนฐานเขียงมีระเบียงขนาดเล็กล้อมรอบ ฐานเจดีย์เป็นฐานสิงห์ซ้อนกัน 3 ชั้น โบราณวัตถุของวัด คือ จารึกบนกระดานชนวนอยู่ในกรอบไม้ แขวนอยู่ในกุฏิสงฆ์เป็นอักษรบาลี ตัวสีทอง มีจำนวน 3 แผ่น ตู้พระธรรมตู้ไม้สี่เหลี่ยม ขาหมูสี่เหลี่ยม เขียนลายรดน้ำเป็นรูปรามเกียรติ์ ศิลปะสมัยกรุงรัตนโกสินทร์ หลักหินลักษณะเป็นแท่งหินสี่เหลี่ยมขนาดใหญ่ ปักเรียงอยู่บริเวณด้านหน้าวัดติดกับแม่น้ำ สันนิษฐานว่าเป็นหลักเขตแสดงเขตวิสุงคามสีมา